<classify> Bingwa wa mashindano hayo yanayodhaminiwa na Azam, atawakilisha nchi katika michuano ya Kombe la Shirikisho la Soka Afrika Caf mwakani. Mshambuliaji raia wa Uganda, Hamisi Kiiza alikuwa nyota kwa Simba baada ya kufunga mabao mawili, hali ambayo ilifanya baada ya mchezo mashabiki wa Simba kuvamia uwanja huku wakimshangilia mshambuliaji huyo.Licha ya kupokea kipigo hicho, lakini Burkinafaso iliyopo Ligi Daraja la Kwanza, ilionesha uwezo mkubwa, ambapo hadi mapumziko timu hizo zilikuwa hazijafungana. Simba ilibidi isubiri hadi dakika ya 77 kuanza kusherehekea bao mfungaji akiwa Kiiza kwa shuti akimalizia krosi ya Abdi Banda.Dakika ya 89, Simba ilipata bao la pili mfungaji akiwa Said Ndemla kwa shuti la kali, kabla ya Kiiza kufunga la tatu kwa mkwaju wa penalti dakika ya 90 baada ya Ndemla kuangushwa katika eneo la hatari. Burkinafaso ilipata nafasi kadhaa za kufunga, lakini washambuliaji wake wakiongzwa na Ulimboka Mwakingwe aliyewahi kuchezea Simba walishindwa kuzitumia.Mechi nyingine zilizofanyika jana, Toto Africans iliinyuka Pamba mabao 4-1 Uwanja wa CCM Kirumba, Mwanza, huku Ndanda FC ikiifunga mabao 5-0 Mshikamano, Uwanja wa Nangwanda Sijaona mjini Mtwara.Simba: Vincent Angban, Hassan Kessy, Abdi Banda, Novaty Lufunga, Jonas Mkude, Emery NimubonaMwinyi Kazimoto, Said Ndemla, Hamisi Kiiza, Mussa MgosiDanny Lyanga na Jo- seph KimwagaHajji Ugando.Wakati huo huo, Yanga leo inashuka Uwanja wa Taifa, Dar es Salaam kuivaa Friends Rangers. Njombe Mjini watakuwa wenyeji wa Tanzania Prisons kwenye Uwanja wa Amani, huku Stand United wakicheza dhidi ya Mwadui FC katika Uwanja wa Kambarage, Shinyanga.Michuano hiyo itaendelea kesho, Kagera Sugar wakiwa wenyeji wa Rhino Rangers, Uwanja wa Ali Hassan Mwinyi, Tabora, Panone FC dhidi ya Madini FC Uwanja wa Ushirika mjini Moshi na African Lyon wakiwa wenyeji wa Azam Uwanja wa Karume, Dar es Salaam.Jumanne, Mtibwa Sugar wataikaribisha Abajalo FC Uwanja wa Jamhuri mjini Morogoro, Lipuli dhidi ya JKT Ruvu Uwanja wa Wambi Mafinga, African Sports dhidi ya Coastal Union Mkwakwani Tanga na Geita Gold watakuwa wenyeji wa Mgambo Shooting Uwanja wa Nyankumbu Geita.Singida United watacheza dhidi ya Mvuvumwa Jumatano Uwanja wa Namfua mjini Singida, na mchezo wa mwisho utachezwa Februari Mosi kati ya Wenda FC dhidi ya Mbeya City, Uwanja wa Sokoine, Mbeya.  <topic>: michezo 